Autokaupassa paras vuosi pitkään aikaan – näitä autoja suomalaiset ostivat vuonna 2018 - MTVuutiset.fi
Autokaupassa paras vuosi pitkään aikaan – näitä autoja suomalaiset ostivat vuonna 2018
Tältä näytti Auto 2018 -tapahtumassa.
Julkaistu 02.01.2019 17:56
Autoalan mukaan määrä ei riitä pysäyttämään Suomen autokannan ikääntymistä.
Uusia henkilöautoja rekisteröitiin viime vuonna 120 499 kappaletta, kertoo Autoalan Tiedotuskeskus. Määrä kasvoi 1,6 prosenttia toissa vuodesta. 120 000 auton raja ylitettiin edellisen kerran vuonna 2011.
Autoalan mukaan runsaat 120 000 uutta autoa ei kuitenkaan riitä nuorentamaan Suomen ikääntyvää autokantaa. Autoala ennustaa, että tänä vuonna uusia henkilöautoja rekisteröidään noin 121 000 kappaletta.
– Autokannan ikääntymisen pysäyttäminen edellyttäisi 145 000–150 000 uuden auton myyntiä, arvioi Autoalan Keskusliiton toimitusjohtaja Pekka Rissa.
Lue myös: Oho! Volkswagenin uusi katumaasturi maksaa Suomessakin alle 19 000 euroa
– Uusia ratkaisuja täytyy tulla kiihtyvää vauhtia seuraavan kymmenen vuoden aikana, Rissa sanoo.
– Täyssähköautoja tulee mitä pitemmälle mennään kohti vuotta 2030, mutta tässä välillä tulee varmasti yksi sukupolvi erittäin tehokkaita ja vähäpäästöisiä dieseleitä, Rissa ennustaa.
Katumaasturit suosiossa
Uusista autoista entistä suurempi osa on katumaastureita, joiden kulutus ja päästöt ovat yleensä suuremmat kuin perinteisten henkilöautojen.
– Katumaasturit ovat kasvattaneet osuuttaan todella paljon, Rissa kertoo.
Nissanin Qashqai-katumaasturi valtasi rekisteröinneissä viime vuonna Suomen kärkipaikan vuosien ajan mallitilastoa hallinneelta Skoda Octavialta. Kolmanneksi menestynein malli oli Toyota Yaris.
Suomen 10 myydyintä autoa vuonna 2018
Sija Merkki ja malli Kpl
Uudet autot Ensirekisteröinnit Auton ostaminen Kotimaa Talous Nissan Skoda Toyota Autot